Diari Oficial de la Generalitat Valenciana


Sumario DOGV 4616, del 27-10-2003 (2003/11552)

Informació pública amb el text resumit d'una resolució del secretari autonòmic de Justícia i Interior de la Conselleria de Justícia i Administracions Públiques, per la qual s'acorda la inscripció, en el Registre de Fundacions de la Comunitat Valenciana, de l'entitat: .Fundació Germans Folch Traver de la Comunitat Valenciana..
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Datos del documento

Número DOGV
:   4616

Fecha DOGV
:   27-10-2003

Sección del DOGV
:   III. CONVENIOS Y ACTOS - G) OTROS ASUNTOS

Número del documento
:   2003/11006


Fecha del documento
:   13-10-2003

Organismo emisor
:   Conselleria de Justicia y Administraciones Públicas

Tipo de documento
:   Resolución

Descriptores 

:   * registro de documentos
    * fundación

Informació pública amb el text resumit d'una resolució del secretari autonòmic de Justícia i Interior de la Conselleria de Justícia i Administracions Públiques, per la qual s'acorda la inscripció, en el Registre de Fundacions de la Comunitat Valenciana, de l'entitat: ?Fundació Germans Folch Traver de la Comunitat Valenciana?. [2003/X11204]
  
En compliment del que disposa l'article 29.h) de la Llei 8/98, de 9 de desembre, de la Generalitat Valenciana, de Fundacions de la Comunitat Valenciana, en què s'establix com a funció específica del Protectorat donar publicitat a l'existència i activitats de les fundacions, s'indica el següent:
  
Únic. Per Resolució de data 29 de setembre de 2003, del secretari autonòmic de Justícia i Interior de la Conselleria de Justícia i Administracions Públiques, es va acordar inscriure, en el Registre de Fundacions de la Comunitat Valenciana, la denominada Fundació Germans Folch Traver de la Comunitat Valenciana, classificada de caràcter assistencial i social. El seu domicili radicarà a les Coves de Vinromà, c/ Nou, 29.
  
La Fundació té per objecte promocionar altruistament, per si mateixa o per mitjà de tercers, el benestar personal, social i econòmic als sectors de la tercera edat, gent major, pensionistes, jubilats i, en general, gent necessitada i/o amb escassos recursos econòmics, per mitjà d'ajudes econòmiques directes o indirectes, i l'establiment, per si mateixa o mitjançant tercers, de servicis assistencials de tota classe, sempre que meresquen, a juí del Patronat, les ajudes de la Fundació.
  
Correspon al Patronat de la Fundació determinar el mode com s'hauran de complir les finalitats enumerades en este article. Les prestacions de la Fundació s'atorgaran de forma no lucrativa. Tindrà igualment per objecte totes aquelles funcions que vagen en benefici de la finalitat assistencial, social i cívica que es perseguix, dins del camp d'aplicació assenyalat, així com la gestió i administració que puga fer possible l'exercici de dites funcions, a més de totes aquelles activitats que foren necessàries o convenients a l'objecte principal.
  
A més dels objectius anteriorment mencionats, la Fundació es compromet a destinar tots els recursos econòmics i humans que es necessiten per tal d'atendre, amb la major dignitat, els patrons vitalicis, quan per raó d'edat, malaltia o semblant, estos no pogueren valdre's per si mateixos, a petició de tots o qualsevol d'ells.
  
Pel que fa al desenvolupament de l'objecte de la Fundació, s'efectuarà de la següent manera: anualment el Patronat concretarà el seu programa d'activitats, dins dels límits assenyalats en l'anterior paràgraf i en les disponibilitats econòmiques de la Fundació, i el remetrà al Protectorat en els termes regulats per les disposicions legals vigents.
  
Les activitats que realitzarà la Fundació encaminades al compliment dels fins fundacionals, d'acord amb els paràgrafs anteriors, seran les següents:
  
1. Ajudes econòmiques directes o indirectes als sectors de la tercera edat, gent major, pensionistes, jubilats i, en general, gent necessitada i/o amb escassos recursos econòmics, individualment o col·lectivament.
  
2. Establiment, per si mateixa o mitjançant tercers, de servicis assistencials, socials i cívics de tota classe, incloses les activitats de gestió i administració dels mateixos servicis.
  
3. Aquelles activitats complementàries de les anteriors.
  
4. Les de diposició, gestió i administració de la Fundació, amb subjecció a la normativa legal i als presents Estatuts (article 17 i concordants) per obtindre els recursos econòmics amb què atendre els fins fundacionals i les activitats per al seu compliment.
  
Seran potencials beneficiaris de la Fundació, prioritàriament, la 3a edat i aquells sectors de la població de les Coves de Vinromà, econòmicament i socialment marginats.
  
La Fundació atorgarà, amb criteris d'imparcialitat, objectivitat i no discriminació, els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'estos, de conformitat amb les normes següents:
  
A. Els beneficiaris no hauran, al bon paréixer i juí del Patronat, de disposar de mitjans econòmics propis i suficients.
  
B. L'ajuda concedida per la Fundació estarà condicionada a la realització efectiva de l'objectiu assenyalat i podrà fraccionar-se segons el ritme de realització d'esta, dins dels terminis marcats a concedir-la, o retardar-la fins al moment de finalització de la prestació promesa.
  
L'incompliment no justificat de dits termes i de les altres condicions establides, facultarà la Fundació per poder reduir, suspendre o cancel·lar la prestació.
  
C. Qualsevol beneficiari s'haurà de sotmetre al control dels representants designats pel Patronat, per a garantir la recta i efectiva realització dels compromisos adquirits.
  
La sostracció a dit control, serà causa suficient per a cancel·lar l'ajuda promesa.
  
Ningú no podrà al·legar, davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.